turjo4nis/wikipedia-bn-dump-20250701 huggingface dataset:
আটমল্লিক রাজ্য

আটমল্লিক রাজ্য ব্রিটিশ শাসিত ভারতে অবস্থিত একটি দেশীয় রাজ্য৷ এই রাজ্যটি ১৮৭৪ খ্রিস্টাব্দে ব্রিটিশ সরকার দ্বারা জায়গীর থেকে পূর্ণ দেশীয় রাজ্যে পরিণত হয়৷  রাজ্যটির রাজধানী ছিলো কাঁইতারাগড় (বা কাঁইত্রাগড় বা কাঁইতিরা), যা বর্তমানে আটমল্লিক শহরকে নির্দেশ করে৷ 

রাজ্যটির শেষ শাসক ১৯৪৮ খ্রিস্টাব্দে এটিকে ভারতীয় অধিরাজ্যের অন্তর্ভুক্ত করায় স্বাক্ষর করেন৷ ভারতে অন্তর্ভুক্তির পূর্বে রাজ্যটির প্রতীক ছিলো কদম ফুল৷

ইতিহাস 
আটমল্লিক রাজ্যের প্রাচীন ইতিহাস ও রাজ্যের পত্তন অস্পষ্ট তবে রাজ্যের অধিকাংশ অঞ্চলই ছিলো পর্বতসঙ্কুল এবং ঘন জঙ্গলে আচ্ছাদিত অনাবাদী জমি৷  খ্রিস্টীয় একাদশ শতকে কদম্ব রাজবংশের বংশধর রাজা প্রতাপ দেও এই অঞ্চলে একটি জায়গীর পত্তন ঘটান। জনশ্রুতি রয়েছে প্রতাপ দেও জঙ্গল আবৃত পর্বত সংকুল এই অঞ্চলে এসে হোণ্ডা ধাতুর একটি নল খুঁজে পান তিনি এটিকে দৈব জ্ঞান করে এই অঞ্চলের নাম রাখেন "হোণ্ডপা"। পরবর্তী সময়ে কোন একজন শাসক রাজ্যটিকে আটটি ভাগে ভাগ করেন এবং প্রতিটি ভাগে অবস্থিত জনজাতিদের জীবনযাত্রা নিয়ন্ত্রণ এবং তাদের বিদ্রোহ দমনে একজন করে মল্ল নিযুক্ত করেন। এরপর থেকেই এই রাজ্য "হোণ্ডপা" থেকে "আটমল্লিক" নামে অধিক পরিচিত হওয়া শুরু করে৷

ভারতের ব্রিটিশ শাসনের সময়কালীন ওড়িশার ২৬ টি অধিরাজ এর মধ্যে আটমল্লিক একটি।  ১৯০৪ খ্রিস্টাব্দের নথিপত্রে এই রাজ্যটিকে বৌধ রাজ্যের সামন্ত রাজ্য বলে উল্লেখ করা হয়েছে। ১৮৭৪ খ্রিস্টাব্দে ইংরেজির জমিদারি তথা স্থানীয়ভাবে সামন্ত পদ অবলুপ্ত করে এর শাসককে "রাজা" উপাধি দেওয়া হয়৷ এবং ১৮৯৪ খ্রিস্টাব্দে ব্রিটিশ সনদের সিদ্ধান্ত অনুযায়ী এটিকে একটি স্বায়ত্তশাসিত রাজ্যের অধিকার দেওয়া হয়। ১৯৪৮ খ্রিস্টাব্দে রাজা কৃষ্ণচন্দ্র দেওয়ের সম্মতিতে ওড়িশার ঢেঙ্কানালে ভারতীয় অধিরাজ্যে অন্তর্ভুক্তির জন্য একীভূতকরণের দলিল স্বাক্ষরিত হয়। ৩১ মার্চ ১৯৯৩ খ্রিস্টাব্দ অবধি এটি ওড়িশার ঢেঙ্কানাল জেলার অন্তর্ভুক্ত ছিল, পরে ওই জেলা থেকে অনুগুল জেলা পৃথক হলে আটমল্লিক নতুন জেলার একটি মহকুমায় পরিণত হয়।

শাসকবর্গ 
আটমল্লিক দেশীয় রাজ্যের রাজারা হলেন:

 ১৮৭৪ – ৪ ফেব্রুয়ারি ১৮৭৭ যোগেন্দ্র সামন্ত
 ৪ ফেব্রুয়ারি ১৮৭৭ – ১৯০২ মহেন্দ্র দেও সামন্ত (নিজ ব্যবহারের জন্য ১৮৯০ থেকে মহারাজা উপাধি গ্রহণ)
 ১৯০২ – ৩ নভেম্বর ১৯১৮ বিভেন্দ্র দেও সামন্ত
 ৩ নভেম্বর ১৯১৮ – ১৫ আগসট ১৯৪৭ কিশোরচন্দ্র দেও সামন্ত
 ৩ নভেম্বর ১৯১৮ – ২৪ ডিসেম্বর ১৯২৫ এল.ই.বি. কবডেন-রামসে - রাজপ্রতিনিধি

তথ্যসূত্র 

ওড়িশার ইতিহাস
ওড়িশার দেশীয় রাজ্য
১৭৮৫-এ ভারতে প্রতিষ্ঠিত
অনুগুল জেলা
১৯৪৮-এ ভারতে বিলুপ্ত
ভালিয়া

ভালিয়া হল ভারতের পশ্চিমবঙ্গ রাজ্যের হুগলি জেলার আরামবাগ মহকুমার অন্তর্গত আরামবাগ সমষ্টি উন্নয়ন ব্লকে অবস্থিত একটি গ্রাম।

ভূগোল
ভালিয়া গ্রামের স্থানাঙ্ক ।

জনপরিসংখ্যান
২০১১ সালের জনগণনার তথ্য অনুযায়ী, ভালিয়া গ্রামের মোট জনসংখ্যা ২,৪৫২। এর মধ্যে ১,২৪১ জন (৫১ শতাংশ) পুরুষ এবং ১,২১১ জন (৪৯ শতাংশ) মহিলা। অনূর্ধ্ব ছয় বছর বয়সীদের মোট সংখ্যা ২৬৫। ভালিয়া গ্রামের মোট সাক্ষর জনসংখ্যা ১,৬৯০ (অন্যূন ছয় বছর বয়সী জনসংখ্যার ৭৭.২৭ শতাংশ)।

সংস্কৃতি
ডেভিড জে. ম্যাককাশন তাঁর গ্রন্থে ভালিয়া গ্রামের সরকার পরিবার প্রতিষ্ঠিত রঘুনাথ মন্দিরের কথা উল্লেখ করেছেন। ১৭৭২ সালে নির্মিত এই আটচালা মন্দিরটিতে তিনটি খিলানযুক্ত প্রবেশপথ দেখা যায়। মন্দিরটির পরিমাপ ২৪’ x ২৩’।

ভালিয়া চিত্রকক্ষ

তথ্যসূত্র

বহিঃসংযোগ

হুগলি জেলার গ্রাম
জোজি-লা সুড়ঙ্গ

জোজি লা সুড়ঙ্গ হল হিমালয়ের জোজি লা গিরিপথের নীচে ভারতের কেন্দ্রশাসিত অঞ্চল লাদাখের কার্গিল জেলার সোনমার্গ ও দ্রাস শহরের মধ্যবর্তী একটি সড়ক সুড়ঙ্গ, যা বর্তমানে নির্মাণাধীন রয়েছে। ৬.৫ কিলোমিটার দীর্ঘ জেড-মোর সুড়ঙ্গের পাশাপাশি এই সুড়ঙ্গটি (যা শ্রীনগরের দিকে জোজি লা সুড়ঙ্গের ২২ কিলোমিটার আগে) শ্রীনগর ও কার্গিলের মধ্যে বছরব্যাপী সড়ক যোগাযোগ নিশ্চিত করবে, যা বর্তমানে প্রায় সাত মাস ধরে জোজি লা গিরিপথের ভারী তুষারপাতের কারণে  বন্ধ রয়েছে। এটি শ্রীনগর-কারগিল-লেহ মহাসড়কে ৩,৫২৮ মিটার (১১,৫৭৮ ফুট) উচ্চতায় অবস্থিত। জোজি লা সোনমার্গ থেকে ১৫ কিলোমিটার দূরে এবং লাদাখের দ্রাস এবং কার্গিলের সাথে একটি গুরুত্বপূর্ণ সংযোগ সরবরাহ করে, তবে শীতের সময় ভারী তুষারপাত ও তুষারপাতের কারণে শীতকালে ৬-৭ মাস (নভেম্বর থেকে মে) বন্ধ থাকে।

গিরিপথটি পার হতে ৩ ঘণ্টারও বেশি সময় লাগে, তবে সুড়ঙ্গটি সময় কমিয়ে দেবে। গিরিপথটি এলওসি-র নিকটতম এবং সন্ত্রাসীদের দ্বারা  ঝুঁকিপূর্ণ হওয়ায় এই সুড়ঙ্গটি সেনাবাহিনী ও লাদাখের জনগণের জন্য কৌশলগত ভাবে প্রয়োজনীয়। অপারেশন বাইসনের দ্বারা জোজি লা পাকিস্তানি আক্রমণকারীদের কাছ থেকে পুনরায় উদ্ধার হয়েছিল।

জোজি লা সুড়ঙ্গ প্রকল্পটি ভারত সরকার দ্বারা জানুয়ারি ২০১৮ সালে অনুমোদিত হয় এবং এর নির্মাণকাজের সূচনা প্রধানমন্ত্রী নরেন্দ্র মোদী ২০১৮ সালের মে মাসে উদ্বোধন করেন। সুড়ঙ্গটি ইপিসি ব্যবস্থার (ইঞ্জিনিয়ারিং, সংগ্রহ, নির্মাণ) অধীনে নির্মিত হবে, যেখানে ভারত সরকার অর্থ সরবরাহ করবে এবং নির্বাহী সংস্থা নির্মাণ করবে এবং পরে প্রকল্পটি ভারত সরকারের কাছে হস্তান্তর করবে।

এর আগে এটি পিপিপি ব্যবস্থার অধীনে নির্মিত হওয়ার কথা ছিল, যেখানে বেসরকারি সংস্থাটি বিনিয়োগের করবে এবং পরে টোলের মাধ্যমে বিনিয়োগ পুনরুদ্ধার করার কথা ছিল, তবে ২০১৩ সাল থেকে পাঁচবার বিডের আহ্বান সত্ত্বেও একবারও বিড আসেনি এবং কেবল একটি ব্যক্তিগত সংস্থা আগ্রহী হলেও প্রতি ক্ষেত্রে বিড বাতিল হয়।

তথ্যসূত্র

বহিঃসংযোগ

লাদাখের সড়ক সুড়ঙ্গ
সাবিত্রী (মিষ্টি)

সাবিত্রী হলো বাংলাদেশের দক্ষিণাঞ্চলের মেহেরপুর জেলার ঐতিহ্যবাহী একটি মিষ্টি। দুধের চাঁছি হতে উৎপন্ন এই মিষ্টিতে অন্যান্য বাংলাদেশী মিষ্টির মতো বেশি পরিমাণে রস না থাকলেও ভেতরে রসালো হয়। সাবিত্রী মিষ্টির একটি অন্যতম বৈশিষ্ট্য হলো স্বাভাবিক তাপমাত্রায়ও এর স্বাদ দীর্ঘদিন ধরে অটুট থাকে।

নাম
সাবিত্রী মিষ্টির উদ্ভাবক বাসুদেব সাহা এই মিষ্টি তৈরিতে নির্ভেজাল উপকরণ ব্যবহার করতেন। খাঁটি বা নির্ভেজাল অর্থে সতী-সাবিত্রী শব্দ ব্যবহার করা হয়। একারণে এ মিষ্টির নামকরণ করা হয় সাবিত্রী।

ইতিহাস
প্রায় দেড় শতাধিক বছর পূর্বে ১৮৬১ সালে ব্রিটিশ রাজত্বকালে মেহেরপুর শহরের জনৈক বাসুদেব, সাবিত্রী নামক এ মিষ্টি তৈরি করেন। খড়, টালি ও টিন দিয়ে নির্মিত তাঁর বাড়ির একাংশে মিষ্টির দোকানে তৈরি করেন এ মিষ্টি। সে অঞ্চলের জমিদার সুরেন বোসের জমিদার বাড়ির সিংহ ফটকের সামনে অবস্থিত ছিল বাসুদেবের সাবিত্রী এবং রসকদম্বের দোকান। জমিদার বাড়ির অতিথিদের সাবিত্রী আর রসকদম্ব দিয়ে আপ্যায়ন করা হতো। বর্তমানে দোকানের সে স্থানটিতে 'বাসুদেব গ্র্যান্ড সন্স' নামের মিষ্টির দোকান পরিচালনা করছেন প্রয়াত বাসুদেবের দুই নাতি বিকাশ কুমার সাহা ও অনন্ত কুমার সাহা। তাছাড়া এই মিষ্টি তৈরিতে বংশপরম্পরায় বাসুদেবের বংশধরদের ছাড়া বাইরের কাউকে নিয়োগ দেওয়া হয় না।

প্রস্তুতকরণ

উপকরণ
দুধের চাঁছি বা সর
চিনি

প্রণালী
দুধ তথা দুধের চাঁছি আর চিনিই মূলত এই মিষ্টি তৈরির প্রধান উপকরণ। সাধারণত এক কেজি  দুধ থেকে ৬-৮টা সাবিত্রী তৈরি করা যায়। এক্ষেত্রে গুরুত্বপূর্ণ বিষয় হচ্ছে দুধ চুলায় জ্বাল দেওয়া। নির্দিষ্ট সময়ব্যাপী নির্ধারিত তাপে চুলায় সুচারুভাবে জ্বাল দিতে হয়।

ভৌগোলিক স্বীকৃতি
মেহেরপুর ভিত্তিক মিষ্টি সাবিত্রীর জন্য পেটেন্ট, ডিজাইন ও ট্রেডমার্কস অধিদপ্তরের কাছে একটি আবেদন জমা করা হয়েছে। মেহেরপুরের ঐতিহ্য এই সাবিত্রী মিষ্টিকে সম্প্রতি ভৌগোলিক স্বীকৃতি দিতে উদ্যোগ গ্রহণ করছে পেটেন্ট, ডিজাইন ও ট্রেডমার্কস অধিদপ্তর।

তথ্যসূত্র

বাংলাদেশী মিষ্টি
বাংলাদেশী রন্ধনশৈলী
মেহেরপুর জেলা
কানপুর, হুগলি জেলা

কানপুর হল ভারতের পশ্চিমবঙ্গ রাজ্যের হুগলি জেলার আরামবাগ মহকুমার অন্তর্গত আরামবাগ সমষ্টি উন্নয়ন ব্লকে অবস্থিত একটি গ্রাম।

ভূগোল 
কানপুর গ্রামের স্থানাঙ্ক ।

জনপরিসংখ্যান 
২০১১ সালের জনগণনার তথ্য অনুযায়ী, কানপুর গ্রামের মোট জনসংখ্যা ২,৬৫৭। এর মধ্যে ১,৩৬১ জন (৫১ শতাংশ) পুরুষ এবং ১,২৯৬ জন (৪৯ শতাংশ) মহিলা। অনূর্ধ্ব ছয় বছর বয়সীদের মোট সংখ্যা ছিল ২৬০। কানপুর গ্রামের মোট সাক্ষর জনসংখ্যা ছিল ১,৯৬১ (অন্যূন ছয় বছর বয়সী জনসংখ্যার ৮২.০৬ শতাংশ)।

সংস্কৃতি 
ডেভিড জে. ম্যাককাশন তাঁর গ্রন্থে কানপুরের কনকেশ্বর শিবমন্দিরের কথা উল্লেখ করেন। এই একরত্ন মন্দিরটির চারপাশে খোলা বারান্দা এবং দেওয়ালে খিলান দেখা যায়। ম্যাককাচন মনে করেন যে, এই ধরনের একরত্ন শৈলীর উৎস রেখ দেউল মন্দিরশৈলী। এটি ইটের তৈরি মন্দির। নির্মাণকাল সম্ভবত ঊনবিংশ শতাব্দী। মন্দিরের গায়ে অল্প প্লাস্টারের কাজ করা হয়েছে। কনকেশ্বর শিব মন্দির এই এলাকার একটি গুরুত্বপূর্ণ ধর্মস্থান। শিব ও কালু রায় ধর্মঠাকুরের গাজন উৎসব এখানে মহাসমারোহে পালিত হয়।

কানপুর চিত্রকক্ষ

তথ্যসূত্র

বহিঃসংযোগ 

হুগলি জেলার গ্রাম
উত্তেজিত দশা

কোয়ান্টাম বলবিজ্ঞানে, একটি ব্যবস্থার (যেমন পরমাণু, অণু বা নিউক্লিয়াস) উত্তেজিত দশা হলো ঐ ব্যবস্থার এমন কোয়ান্টাম দশা, যার শক্তি ভূ-দশার শক্তি থেকে বেশি (অর্থাৎ, পরম সর্বনিম্নের চেয়ে বেশি শক্তি)। পদার্থবিজ্ঞানে শক্তি স্তরএর জন্য একটি নির্দিষ্ট প্রযুক্তিগত সংজ্ঞা রয়েছে যা প্রায়শই একটি পরমাণুর উত্তেজিত দশায় উত্থাপিত হওয়ার সাথে সম্পর্কিত। একদল কণার তাপমাত্রা উত্তেজন স্তরের সূচক (ঋণাত্মক তাপমাত্রা প্রদর্শনকারী সিস্টেমগুলির ন্যায় উল্লেখযোগ্য ব্যতিক্রম সহ)।

পারমাণবিক উত্তেজনা

উত্তেজিত দশার গণনা 
উত্তেজিত রাজ্যগুলি প্রায়শই সংযোজিত ক্লাস্টার, মুলার-প্লাসেট পার্টেরটিউথ তত্ত্ব, মাল্টি-কনফিগারেশনাল স্ব-সামঞ্জস্যপূর্ণ ক্ষেত্র, কনফিগারেশন মিথস্ক্রিয়া, এবং সময় নির্ভর ঘনত্বের ক্রিয়ামূলক তত্ত্ব ব্যবহার করে গণনা করা হয়।

আরো দেখুন 
 রাইডবার্গ সূত্র
 অনড় দশা

তথ্যসূত্র

বহিঃসংযোগ 
 অনড় এবং উত্তেজিত দশা সম্পর্কে নাসার তথ্য

কোয়ান্টাম বলবিজ্ঞান
আপেক্ষিকতার মূলনীতি

পদার্থবিজ্ঞানে, আপেক্ষিকতার মূলনীতি বলতে একটি পূর্বশর্তকে বোঝায়। আর তা হলো, পদার্থবিদ্যার নীতি বর্ণনাকারী সকল সমীকরণ সকল গ্রহণযোগ্য প্রসঙ্গ কাঠামোতে একই রূপে থাকবে।

উদাহরণস্বরূপ, বিশেষ আপেক্ষিকতা তত্ত্বের রূপরেখায়, সকল জড় প্রসঙ্গ কাঠামোতে ম্যাক্সওয়েলের সমীকরণের চেহারা একই। সাধারণ আপেক্ষিক তত্ত্বের রূপরেখায়, ম্যাক্সওয়েলের সমীকরণ তথা আইনস্টাইনের ক্ষেত্র সমীকরণ যেকোন প্রসঙ্গ কাঠামোতে একই রূপে বিদ্যমান থাকবে।

আপেক্ষিকতার কিছু কিছু মূলনীতি সফলতার সাথে বিজ্ঞানের সকল শাখায় প্রয়োগ করা সম্ভব হয়েছে, কোথাও পরোক্ষভাবে (যেমন, নিউটনীয় বলবিদ্যা) আবার কোথাও কোথাও প্রত্যক্ষভাবে (যেমন, আলবার্ট আইনস্টাইনের বিশেষ আপেক্ষিকতা ও সাধারণ আপেক্ষিকতা)

মূল ধারণা 
বিজ্ঞানের অধিকাংশ শাখায়, আপেক্ষিকতার বিশেষ কিছু মূলনীতি ব্যাপকভাবে ধরে নেয়া হয়। এদের মধ্যে অন্যতম হচ্ছে, এটা ধরে নেয়া যে, যেকোন প্রাকৃতিক নীতিই কাল-নিরপেক্ষ; বৈজ্ঞানিক অনুসন্ধানগুলোতেও সাধারণভাবে এটা ধরেই নেয়া হয় যে, প্রাকৃতিক নীতি যে ব্যক্তি তা মাপছে তার উপর নির্ভর করে না, যে-ই মাপামাপি করুক না কেন, সর্বক্ষেত্রে ফলাফল একই আসবে। এই ধরনের মূলনীতিগুলো বৈজ্ঞানিক জিজ্ঞাসার একদম প্রাথমিক পর্যায়ের আলোচনায় অন্তর্ভুক্ত করা হয়েছে।

আপেক্ষিকতার যেকোন মূলনীতি, প্রাকৃতিক নীতিতে প্রতিসাম্যের ব্যাপারটিকে ফুটিয়ে তোলেঃ আর তা হলো, নীতিগুলো অবশ্যই একজন পর্যবেক্ষকের নিকট যেভাবে প্রতীয়মান হয়, অন্যদের কাছেও ঠিক একই রূপে ধরা দেবে। নেদারের উপপাদ্য নামক একটা তাত্ত্বিক অনুসন্ধানের ফলাফল থেকে জানা যায়, এমন যেকোন প্রতিসাম্য একইসাথে একটা সংরক্ষণশীলতা নীতিকেও তুলে ধরে। উদাহরণস্বরূপ, যদি দুজন পর্যবেক্ষক দুটি ভিন্ন সময়ে হুবহু একই নীতির উপস্থিতি দেখতে পান, তাহলে শক্তি নামক একটা রাশি সংরক্ষিত থাকবে, অর্থাৎ শক্তির নিত্যতা সূত্র সত্য বলে প্রমাণিত হবে। এর আলোকে, আপেক্ষিকতার মূলনীতিগুলো প্রকৃতির আচরণ বিষয়ক এমন কিছু ভবিষ্যদবাণী করতে সক্ষম যা পরীক্ষা-নিরীক্ষার মাধ্যমে মূল্যায়ন করা সম্ভব; সুতরাং এগুলো কীভাবে বিজ্ঞানীর ভাষায় নীতি লেখা যায় সে বিষয়ক কিছু বক্তব্যমাত্র নয়।

আপেক্ষিকতার বিশেষ মূলনীতি 

বিশেষ আপেক্ষিকতার প্রথম স্বীকার্য অনুসারে,
 বিশেষ আপেক্ষিকতার মূলনীতি: যদি ক স্থানাঙ্ক ব্যবস্থার একটা সিস্টেম নেয়া হয় যাতে এর সাথে সম্পর্কিত পদার্থবিজ্ঞানের নীতিগুলি তাদের সহজতম রূপে বিদ্যমান থাকে তবে, ওই নীতিগুলি সেই একই রূপে পূর্বের সিস্টেমের সাথে সমবেগে চলমান খ স্থানাঙ্ক ব্যবস্থার অন্য কোন সিস্টেমেও বজায় থাকবে।

এই স্বীকার্য জড় প্রসঙ্গ কাঠামোকে সংজ্ঞায়িত করে।

বিশেষ আপেক্ষিকতার মূলনীতি বলছে যে, পদার্থবিজ্ঞানের নীতিগুলো প্রত্যেক জড় প্রসঙ্গ কাঠামোতে অভিন্ন হওয়া উচিত, তবে অ-জড় কাঠামোতে সেগুলো বিভিন্ন রূপ নিতে পারে। এই মূলনীতি নিউটনীয় বলবিদ্যা এবং বিশেষ আপেক্ষিকতা এই উভয় ক্ষেত্রেই প্রয়োগ করা হয়েছে। বিশেষ আপেক্ষিকতা তত্ত্বে এই মূলনীতির প্রভাব এতই বেশি যে, ম্যাক্স প্লাংক মূলনীতির নাম থেকেই এই বিশেষ আপেক্ষিকতা তত্ত্বের নামকরণ করেছেন।

আরও দেখুন 

 মহাজাগতিক অণুতরঙ্গ পটভূমি বিকিরণ
 নিউটনের গতিসূত্রসমূহ

তথ্যসূত্র

বহিঃসংযোগ 

আপেক্ষিকতা তত্ত্ব
তত্ত্ব
বারামুলা রেলওয়ে স্টেশন

বারামুলা রেলওয়ে স্টেশনটি জম্মু ও কাশ্মীরের বারামুলায় অবস্থিত। এটি কাশ্মীর উপত্যকাকে বনিহালের সাথে সংযুক্তকারী ১৩০ কিলোমিটার দীর্ঘ রেলপথের প্রথম স্টেশন। স্টেশনটি সমুদ্রতল থেকে ১৫৮২.৭৯ মিটার উচ্চতায় অবস্থিত।

ইতিহাস 
স্টেশনটি জম্মু-বারামুলা রেলপথের অংশ হিসাবে নির্মিত নির্মাণ করা হয় কাশ্মীর উপত্যকাকে বাকি ভারতীয় রেল ব্যবস্থার সাথে সংযুক্ত করার লক্ষ্যে। এই রেলপথের ২ বিভাগটি এখনো অসম্পূর্ণ রয়েছে। এটি ২০২১ সালের মধ্যে শেষ হবে বলে আশা করা হচ্ছে।

নকশা  
এই মেগা প্রকল্পের অন্যান্য স্টেশনের মতো, এই স্টেশনটিতেও কাশ্মীরি কাঠের স্থাপত্যের বৈশিষ্ট্য রয়েছে। স্টেশন ভবনটি দেখতে অনেকটা রাজদরবারের মত, যা এই স্টেশনের স্থানীয় আশপাশের পরিপূরক হিসাবে নকশাকৃত। স্টেশন সংকেত মূলত উর্দু, ইংরেজি এবং হিন্দি ভাষায় প্রদান করা হয়েছে।

তথ্যসূত্র

বহিঃসংযোগ

বারামুলা জেলার রেলওয়ে স্টেশন
২০০৮-এ চালু রেলওয়ে স্টেশন
বারামুলার পরিবহন
অসমীয়া ভাষাভাষী অনুযায়ী ভারতের রাজ্যসমূহ

অসমীয়া ভাষা হল ইন্দো-ইউরোপীয় ভাষা-পরিবারের অন্তর্ভুক্ত ইন্দো-আর্য ভাষা। পূর্ব ভারতীয় মাগধী প্রাকৃত থেকে অসমীয়া ভাষার উৎপত্তি হয়েছে বলে ধারণা করা হয়। এটি ভারতের আসাম রাজ্যের স্থানীয় এবং সরকারি ভাষা। এছাড়াও ভারতের মেঘালয় এবং অরুণাচল প্রদেশ রাজ্যগুলিতে অসমীয়া ভাষাপ্রচলিত। ভারতের ২০১১ সালের জনগননা অনুযায়ী এটি মাতৃভাষীর সংখ্যা অনুসারে ভারতের ১২তম সর্বাধিক প্রচলিত ভাষা
এবং ভারতে এই ভাষার বক্তার সংখ্যা ১ কোটি ৫৩ লক্ষ যা ভারতের মোট জনসংখ্যার ১.২৬%। মাতৃভাষী বক্তার সংখ্যা অনুসারে এই ভাষাটি বিশ্বের ৭৯তম সর্বাধিক প্রচলিত ভাষা।

নিচের তালিকাটি অসমীয়া-ভাষী জনসংখ্যা অনুযায়ী ভারতীয় রাজ্য ও কেন্দ্রশাসিত অঞ্চলগুলির তালিকা।

২০১১

জেলাভিত্তিক পরিসংখ্যান 
আসাম
 নলবাড়ি জেলা - ৬৬২৬৭৮ (৮৫.৮৮%)
 শিবসাগর জেলা - ৯৬৯৯০২ (৮৪.২৬%)
 যোরহাট জেলা - ৯১১১০৯ (৮৩.৪২%)
 গোলাঘাট জেলা - ৮৩৬৪২৬ (৭৮.৪০%)
 ডিব্রুগড় জেলা - ১০০৮১৮৪ (৭৬.০১%)
 কামরূপ জেলা - ১১২৯১৬১ (৭৪.৪১%)
 মরিগাঁও জেলা - ৬৯৯১১৪ (৭৩.০২%)
 ধুবড়ী জেলা - ১২৯২৫৪৭ (৬৭.৩৫%)
 নগাঁও জেলা - ১৭৭৪৫২১ (৬২.৮৪%)
 কামরূপ মহানগর জেলা - ৭২৫৬৭৯ (৫৭.৮৭%)
 লখিমপুর জেলা - ৬০২৩৫২ (৫৭.৮০%)
 গোয়ালপাড়া জেলা - ৫২২৩৩৪ (৫১.৮১%)
 দরং জেলা - ৪৫৭৬৯৬ (৪৯.২৯%)
 বঙাইগাঁও জেলা - ৩৬২০০৬ (৪৯.০০%)
 তিনসুকিয়া জেলা - ৬৩৪৮৬৩ (৪৭.৮১%)
 ধেমাজি জেলা - ২৬৯০০১ (৩৯.২১%)
 বাক্সা জেলা - ৩৫৮৮৪৭ (৩৭.৭৭%)
 বড়পেটা জেলা - ৬১২২৪৮ (৩৬.১৫%)
 শোণিতপুর জেলা - ৬৯৩৯৮৯ (৩৬.০৭%)
 কোকড়াঝাড় জেলা - ২১০৯৫০ (২৩.৭৮%)
 ওদালগুড়ি জেলা - ১৮৮০৯৭ (২২.৬২%)
 চিরাং জেলা - ৮৫১৩৩ (১৭.৬৬%)
 কার্বি আংলং জেলা - ৭৩৫৬২ (৭.৬৯%)
 ডিমা হাসাও জেলা - ৪০৫৭ (১.৮৯%)

অরুণাচল প্রদেশ
 লোহিত জেলা - ২১৩৯৬ (১৪.৬৮%)
 পাপুম পারে জেলা - ৮৭৬৮ (৪.৯৭%)
 পশ্চিম কামেং জেলা - ৩৫০০ (৪.১৭%)
 তাওয়াং জেলা - ১৯৪৩ (৩.৮৯%)
 নিম্ন দিবাং উপত্যকা জেলা - ২০২৭ (৩.৭৫%)
 চংলং জেলা - ৫১৮৩ (৩.৫০%)
 পূর্ব সিয়াং জেলা - ২৭৫২ (২.৭৭%)
 দিবাং উপত্যকা জেলা - ২১৬ (২.৭০%)
 নিম্ন সুবনসিরি জেলা - ১৯৪৯ (২.৩৫%)
 পশ্চিম সিয়াং জেলা - ২২১৫ (১.৯৭%)
 উচ্চ সিয়াং জেলা - ৬৩০ (১.৭৮%)
 তিরপ জেলা - ১৬৪০ (১.৪৬%)
 অঞ্জো জেলা - ২৮৭ (১.৩৬%)
 পূর্ব কামেং জেলা - ৭৫৪ (০.৯৬%)
 উচ্চ সুবনসিরি জেলা - ৫৬৪ (০.৬৮%)

মেঘালয়
 রী ভোঈ জেলা - ৭৯৬৫ (৩.০৮%)
 পূর্ব গারো পাহাড় জেলা - ৭৯১৯ (২.৪৯%)
 পশ্চিম গারো পাহাড় জেলা - ১২৭৩১ (১.৯৮%)
 পূর্ব খাসি পাহাড় জেলা - ১০০৯৪ (১.২২%)

নাগাল্যান্ড
 ডিমাপুর জেলা - ৮১৭৫ (২.১৬%)
 মোককচাং জেলা - ২৬৫৯ (১.৩৭%)
 কোহিমা জেলা - ২২০৯ (০.৮২%)
 ওখা জেলা - ১০৯৫ (০.৬৬%)
 মন জেলা - ১৪৭৮ (০.৫৯%)

দমন ও দিউ
 দমন জেলা - ১১৭৪ (০.৬১%)

২০০১ 
২০০১ খ্রিস্টাব্দের জনগণনা অনুসারে বিভিন্ন রাজ্য ও কেন্দ্রশাসিত অঞ্চলে বসবাসকারী অসমীয়াভাষীর তালিকা নিম্নরূপ:

তথ্যসূত্র 

বিভিন্ন ভাষাভাষী অনুযায়ী ভারতের রাজ্য ও কেন্দ্রশাসিত অঞ্চল
জম্মু–বারামুলা রেলপথ

জম্মু–বারমুলা রেলপথ  ভারতীয় কেন্দ্রশাসিত অঞ্চল জম্মু-কাশ্মীরের কাশ্মীর উপত্যকাকে জম্মু রেলস্টেশন এবং সেখান থেকে দেশের অন্যান্য অংশের সাথে সংযুক্ত করে। ৩৫৬ কিলোমিটার দীর্ঘ রেলপথটি জম্মু থেকে শুরু হয়ে বারমুলায় শেষ হবে। এটি ভারতীয় রেলের উত্তর অঞ্চলের ফিরোজপুর রেল বিভাগের অন্তর্গত। ৩৫৯ মিটার (১,১৭৮ ফুট) দীর্ঘ চেনাব সেতুটি এই রেলপথে অবস্থিত, নির্মাণ শেষ হলে এটি বিশ্বের উচ্চতম রেল সেতু হবে।

এই পথের নির্মাণ কাজ ভূমিকম্পপ্রবণ অঞ্চল, চরম তাপমাত্রা এবং আশ্রয়হীন অঞ্চল সহ প্রাকৃতিক প্রতিকূলতার মুখোমুখি হয়। প্রকল্পটির দীর্ঘ ও প্রমাণিত ইতিহাস রয়েছে এবং ২০০২ সালে ভারতের জাতীয় প্রকল্প ঘোষণার পরেই নির্মাণ কাজে গুরুতর অগ্রগতি হয়। যদিও ২০০৭ সালের ১৫ ই আগস্ট  ছিল রেলপথ নির্মাণের নির্ধারিত সময়সীমা, তবে অপ্রত্যাশিত জটিলতাগুলি নির্মাণ কাজ সম্পূর্ণ করার সময়সীমা বেশ কয়েকবার পিছিয়ে দিয়েছিল। জম্মু থেকে কাটরা এবং বনিহাল থেকে বারমুলা পর্যন্ত বিভাগগুলি নির্মিত হয়েছে এবং চালু রয়েছে। কাটরা থেকে বনিহাল পর্যন্ত ট্র্যাকটি ২০২০ সালের মধ্যে শেষ করা হবে।

তথ্যসূত্র

বহিঃসংযোগ

ভারতের ৫ ফুট ৬ ইঞ্চি গেজের রেলপথ
ভারতে প্রস্তাবিত রেলপথ
শ্রীনগরের পরিবহন
বারামুলার পরিবহন
উধমপুরের পরিবহন
দ্য ফাইটার

দ্য ফাইটার () ডেভিড ও. রাসেল পরিচালিত ২০১০ সালের মার্কিন জীবনীভিত্তিক ক্রীড়াধর্মী নাট্য চলচ্চিত্র। এতে শ্রেষ্ঠাংশে অভিনয় করেছেন মার্ক ওয়ালবার্গ (তিনি এই চলচ্চিত্রটি প্রযোজনাও করেছেন), ক্রিশ্চিয়ান বেল, অ্যামি অ্যাডামস ও মেলিসা লিও। চলচ্চিত্রটির গল্প পেশাদার মুষ্টিযোদ্ধা মিকি ওয়ার্ড (ওয়ালবার্গ) ও তার সৎ বড় ভাই ডিকি একলান্ডকে (বেল) ঘিরে আবর্তিত হয়। অ্যাডামস মিকির বান্ধবী শার্লিন ফ্লেমিং এবং লিও মিকি ও ডিকির মা অ্যালিস একলান্ড-ওয়ার্ড চরিত্রে অভিনয় করেন। চলচ্চিত্রটি একলান্ড-ওয়ার্ড পরিবারকে কেন্দ্র করে নির্মিত হাই অন ক্র্যাক স্ট্রিট: লস্ট লাইভস ইন লোয়েল শীর্ষক ১৯৫৫ সালের একটি প্রামাণ্যচিত্র থেকে অনুপ্রাণিত।

চলচ্চিত্রটির ২০১০ সালের ১৭ই ডিসেম্বর উত্তর আমেরিকার নির্বাচিত কিছু প্রেক্ষাগৃহে এবং ২০১১ সালের ৪ঠা ফেব্রুয়ারি যুক্তরাজ্যে মুক্তি পায়। এটি শ্রেষ্ঠ চলচ্চিত্র, শ্রেষ্ঠ পরিচালনাসহ সাতটি বিভাগে একাডেমি পুরস্কারের মনোনয়ন লাভ করে, এবং বেল শ্রেষ্ঠ পার্শ্ব অভিনেতা ও লিও শ্রেষ্ঠ পার্শ্ব অভিনেত্রী বিভাগে পুরস্কৃত হন। চলচ্চিত্রটি ১৯৮৬ সালের হ্যানা অ্যান্ড হার সিস্টার্স চলচ্চিত্রের পর প্রথমবার এই দুটি বিভাগে পুরস্কার অর্জন করে।

কুশীলব
 মার্ক ওয়ালবার্গ - মিকি ওয়ার্ড
 ক্রিশ্চিয়ান বেল - ডিকি একলান্ড
 অ্যামি অ্যাডামস - শার্লিন ফ্লেমিং, ওয়ার্ডের বান্ধবী ও পরবর্তীকালে স্ত্রী।
 মেলিসা লিও - অ্যালিস একলান্ড-ওয়ার্ড, মিকি, ডিকি ও তাদের সাত ভাইবোনের মাতা।
 জ্যাক ম্যাকগি - জর্জ ওয়ার্ড, মিকির পিতা
 ফ্র্যাঙ্ক রেনজুলি - স্যাল লানানো
 মিকি ওকিফ - স্বয়ং, ম্যাসাচুসেট্‌সের লোয়েলের পুলিশ সার্জেন্ট
 জিনা লামিয়া - শেরি "দ্য বেবি" ওয়ার্ড
 বিয়াঙ্কা হান্টার - ক্যাথি "পোর্ক" একলান্ড
 এরিকা ম্যাকডারমট - সিন্ডি "টার" একলান্ড, মিকি ও ডিকির বোন
 শুগার রে লিওনার্ড - স্বয়ং
 কেট ওব্রায়েন - ফিলিস একলান্ড, মিকির বোন

মুক্তি
চলচ্চিত্রটির প্রচারণার স্বার্থে ২০১০ সালের নভেম্বর মাসে মার্ক ওয়ালবার্গ স্পোর্টস ইলাস্ট্রেটেড ও মেন্‌স ফিটনেস এবং ক্রিশ্চিয়ান বেল এস্কোয়ার সাময়িকীর প্রচ্ছদে আবির্ভূত হন। চলচ্চিত্রটি দেশব্যাপী মুক্তির একদিন পূর্বে ২০১০ সালের ৯ই নভেম্বরে ম্যাসাচুসেট্‌সের লোয়েলে চলচ্চিত্রটির অগ্রিম দাতব্য প্রদর্শনী অনুষ্ঠিত হয়।

হোম মিডিয়া
২০১১ সালের ১৫ই মার্চ মার্কিন যুক্তরাষ্ট্রে দ্য ফাইটার চলচ্চিত্রটির ব্লু-রে/ডিভিডি/ডিজিটার কপির সম্মিলিত প্যাক এবং আদর্শ ডিভিডি প্রকাশিত হয়।

তথ্যসূত্র

বহিঃসংযোগ

 
 
 
 

২০১০-এর চলচ্চিত্র
২০১০-এর দশকের ক্রীড়াধর্মী নাট্য চলচ্চিত্র
মার্কিন চলচ্চিত্র
মার্কিন ক্রীড়াধর্মী নাট্য চলচ্চিত্র
মার্কিন মুষ্টিযুদ্ধ চলচ্চিত্র
ডেভিড ও. রাসেল পরিচালিত চলচ্চিত্র
মার্ক ওয়ালবার্গ প্রযোজিত চলচ্চিত্র
মাইকেল ব্রুক সুরারোপিত চলচ্চিত্র
মুষ্টিযোদ্ধাদের সাংস্কৃতিক চিত্রায়ন
ভাইবোন সম্পর্কে চলচ্চিত্র
১৯৯০-এর দশকের পটভূমিতে চলচ্চিত্র
১৯৯৩-এর পটভূমিতে চলচ্চিত্র
১৯৯৮-এর পটভূমিতে চলচ্চিত্র
আটলান্টিক সিটির পটভূমিতে চলচ্চিত্র
বস্টনের পটভূমিতে চলচ্চিত্র
লন্ডনের পটভূমিতে চলচ্চিত্র
ম্যাসাচুসেট্‌সের পটভূমিতে চলচ্চিত্র
ম্যাসাচুসেট্‌সে ধারণকৃত চলচ্চিত্র
সত্য ঘটনা অবলম্বনে ক্রীড়াধর্মী চলচ্চিত্র
প্যারামাউন্ট পিকচার্সের চলচ্চিত্র
ম্যান্ডভিল ফিল্মসের চলচ্চিত্র
রিলেটিভিটি মিডিয়ার চলচ্চিত্র
মার্কিন জীবনীমূলক নাট্য চলচ্চিত্র
কর্মহীন পরিবার সম্পর্কে চলচ্চিত্র
২০১০-এর নাট্য চলচ্চিত্র
২০১০-এর দশকের ইংরেজি ভাষার চলচ্চিত্র
২০১০-এর দশকের মার্কিন চলচ্চিত্র
থায়ে উনাক্কাগা

থায়ে উনাক্কাগা () হচ্ছে ১৯৬৬ সালে মুক্তিপ্রাপ্ত একটি তামিল চলচ্চিত্র। পি পুল্লাইয়াহ পরিচালিত চলচ্চিত্রটির মুখ্য অভিনেতা ছিলেন শিবাজি গণেশন।

অভিনয়ে
শিবাজি গণেশন  - সেনা ক্যাপ্টেন স্বামী
পদ্মিনী - দেবী
মেজর সুন্দররাজন - এন্থনি
জয়রাম জয়ললিতা - কমলা
নাগেশ - সামরিক মেস ওয়েটার

বহিঃসংযোগ
 

তামিল ভাষার চলচ্চিত্র
১৯৬৬-এর চলচ্চিত্র
১৯৬০-এর দশকের তামিল ভাষার চলচ্চিত্র
বিদেশী চলচ্চিত্রের ভারতীয় পুনর্নির্মাণ
শাহানা রহমান রানী

শাহানা রহমান রানী বাংলাদেশের ঝিনাইদহ জেলার রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।

প্রাথমিক জীবন 
শাহানা রহমান রানী ঝিনাইদহ জেলায় জন্মগ্রহণ করেন।

রাজনৈতিক জীবন 
শাহানা রহমান রানী কেন্দ্রীয় জাতীয়তাবাদী মহিলা দলের সহসভাপতি এবং বিএনপি’র জাতীয় নির্বাহী কমিটির সদস্য ছিলেন। তিনি অষ্টম জাতীয় সংসদের মহিলা আসন ২৪ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন। ২০২২ সালের ৬ জুলাই তিনি ঢাকার একটি হাসপাতালে মৃত্যূবরন করেন।

তথ্যসূত্র 

জন্মের বছর অনুপস্থিত (জীবিত ব্যক্তি)
ঝিনাইদহ জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
জাতীয় সংসদের সংরক্ষিত মহিলা আসনের সদস্য
অষ্টম জাতীয় সংসদ সদস্য
২০২২-এ মৃত্যু
২০শ শতাব্দীতে জন্ম
জাতীয় সংসদের মহিলা সদস্য
২১শ শতাব্দীর বাংলাদেশী নারী রাজনীতিবিদ
সুলতানা আহাম্মেদ

সুলতানা আহাম্মেদ বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।

রাজনৈতিক জীবন 
সুলতানা আহাম্মেদ জাতীয়তাবাদী মহিলা দলের সাধারণ সম্পাদক। তিনি অষ্টম জাতীয় সংসদের মহিলা আসন ২৬ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
বাংলাদেশ জাতীয়তাবাদী দলের রাজনীতিবিদ
জাতীয় সংসদের সংরক্ষিত মহিলা আসনের সদস্য
অষ্টম জাতীয় সংসদ সদস্য
জাতীয় সংসদের মহিলা সদস্য
২১শ শতাব্দীর বাংলাদেশী নারী রাজনীতিবিদ
সৈয়দা নার্গিস আলী

সৈয়দা নার্গিস আলী বাংলাদেশের খুলনা জেলার রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।

প্রাথমিক জীবন 
সৈয়দা নার্গিস আলী খুলনা জেলায় জন্মগ্রহণ করেন।

রাজনৈতিক জীবন 
সৈয়দা নার্গিস আলী জাতীয়তাবাদী মহিলা দলের সাবেক সভানেত্রী। তিনি অষ্টম জাতীয় সংসদের মহিলা আসন ২৮ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
খুলনা জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
জাতীয় সংসদের সংরক্ষিত মহিলা আসনের সদস্য
অষ্টম জাতীয় সংসদ সদস্য
জাতীয় সংসদের মহিলা সদস্য
২০শ শতাব্দীর বাংলাদেশী নারী রাজনীতিবিদ
২১শ শতাব্দীর বাংলাদেশী নারী রাজনীতিবিদ
হোসনে আরা গিয়াস ডেইজী

হোসনে আরা গিয়াস ডেইজী বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।

রাজনৈতিক জীবন 
হোসনে আরা গিয়াস ডেইজী অষ্টম জাতীয় সংসদের মহিলা আসন ২৯ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
বাংলাদেশ জাতীয়তাবাদী দলের রাজনীতিবিদ
জাতীয় সংসদের সংরক্ষিত মহিলা আসনের সদস্য
অষ্টম জাতীয় সংসদ সদস্য
জাতীয় সংসদের মহিলা সদস্য
২১শ শতাব্দীর বাংলাদেশী নারী রাজনীতিবিদ
খোদেজা ইমদাদ লতা

খোদেজা ইমদাদ লতা বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।

রাজনৈতিক জীবন 
খোদেজা ইমদাদ লতা অষ্টম জাতীয় সংসদের মহিলা আসন ৩৭ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
বাংলাদেশ জাতীয়তাবাদী দলের রাজনীতিবিদ
জাতীয় সংসদের সংরক্ষিত মহিলা আসনের সদস্য
অষ্টম জাতীয় সংসদ সদস্য
জাতীয় সংসদের মহিলা সদস্য
২১শ শতাব্দীর বাংলাদেশী নারী রাজনীতিবিদ
নেওয়াজ হালিমা আরলী

নেওয়াজ হালিমা আরলী বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।

রাজনৈতিক জীবন 
নেওয়াজ হালিমা আরলী কেন্দ্রীয় বিএনপির সহ ত্রাণ ও পূনর্বাসন সম্পাদক। তিনি অষ্টম জাতীয় সংসদের মহিলা আসন ৩৮ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
বাংলাদেশ জাতীয়তাবাদী দলের রাজনীতিবিদ
জাতীয় সংসদের সংরক্ষিত মহিলা আসনের সদস্য
অষ্টম জাতীয় সংসদ সদস্য
জাতীয় সংসদের মহিলা সদস্য
২১শ শতাব্দীর বাংলাদেশী নারী রাজনীতিবিদ
ফাহিমা হুসাইন জুবলী

ফাহিমা হুসাইন জুবলী বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন। একাদশ জাতীয় সংসদ নির্বাচনে বাংলাদেশ জাতীয়তাবাদী দল বিএনপি থেকে ঢাকা ১ (দোহার- নবাবগঞ্জ) আসনের ধানের শীষ মার্কার পার্থী  ছিলেন। এছাড়াও ইডেন মহিলা কলেজ ছাত্রসংসদের ভিপি হিসেবে দায়িত্ব পালন করেছেন  ।

প্রাথমিক জীবন 
ফাহিমা হুসাইন জুবলী ঢাকার নবাবগঞ্জে জন্মগ্রহণ করেন।

রাজনৈতিক জীবন 
ফাহিমা হুসাইন জুবলী ইডেন মহিলা কলেজ ছাত্রসংসদের ভিপি ছিলেন। ইডেন মহিলা কলেজ ছাত্রদলের সভাপতি ছিলেন। তিনি অষ্টম জাতীয় সংসদের মহিলা আসন ৩৯ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন। একাদশ জাতীয় সংসদ নির্বাচনে ঢাকা ১ আসনের বাংলাদেশ জাতীয়তাবাদী দল বিএনপির পার্থী ছিলেন ।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
বাংলাদেশ জাতীয়তাবাদী দলের রাজনীতিবিদ
ঢাকা জেলার রাজনীতিবিদ
জাতীয় সংসদের সংরক্ষিত মহিলা আসনের সদস্য
অষ্টম জাতীয় সংসদ সদস্য
জাতীয় সংসদের মহিলা সদস্য
২১শ শতাব্দীর বাংলাদেশী নারী রাজনীতিবিদ
রেজিনা ইসলাম

রেজিনা ইসলাম বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।

প্রাথমিক জীবন 
রেজিনা ইসলাম দিনাজপুর জেলায় জন্মগ্রহণ করেন।

রাজনৈতিক জীবন 
রেজিনা ইসলাম দিনাজপুর জেলা বিএনপির সহসভাপতি। তিনি অষ্টম জাতীয় সংসদের মহিলা আসন ৪১ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
বাংলাদেশ জাতীয়তাবাদী দলের রাজনীতিবিদ
দিনাজপুর জেলার রাজনীতিবিদ
জাতীয় সংসদের সংরক্ষিত মহিলা আসনের সদস্য
অষ্টম জাতীয় সংসদ সদস্য
জাতীয় সংসদের মহিলা সদস্য
২১শ শতাব্দীর বাংলাদেশী নারী রাজনীতিবিদ
সাইমুন বেগম

সাইমুন বেগম বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।

রাজনৈতিক জীবন 
সাইমুন বেগম অষ্টম জাতীয় সংসদের মহিলা আসন ৪২ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
বাংলাদেশ জাতীয়তাবাদী দলের রাজনীতিবিদ
জাতীয় সংসদের সংরক্ষিত মহিলা আসনের সদস্য
অষ্টম জাতীয় সংসদ সদস্য
জাতীয় সংসদের মহিলা সদস্য
২১শ শতাব্দীর বাংলাদেশী নারী রাজনীতিবিদ